projecte-aina/catalan_government_crawling huggingface dataset:
Ni bicicleta en propietat, ni préstec públic, ni lloguer: a Londres sorgeix una nova modalitat de possessió de bicicleta per a ús urbà.
Amb la finalitat d'alleugerir el seu trànsit viari, la capital britànica ha endegat els darrers anys diverses accions de foment de l'ús de la bicicleta per a la mobilitat urbana.
A part dels treballs d'infraestructura, amb la creació de centenars de quilòmetres de carrils i autopistes per a bicicletes, i de la implantació de sistemes de préstec públic de vehicles que són habituals també en altres ciutats, trobem ara un nou model de tinença per a qui no vulgui gastar diners en una bicicleta: Buzzbike.
Buzzbike ha sufragat la seva posada en funcionament a través de la plataforma de finançament cooperatiu Crowdcube.
271 inversors han cobert amb escreix les 350.000 lliures que es necessitaven per engegar el projecte (se n'han recollit 410.000).
D'aquesta manera, tret d'imprevistos, Buzzbike podria començar a posar les seves bicicletes al carrer el mes de setembre.
Buzzbike funciona convertint les bicicletes en plataformes publicitàries per a qui s'hi vulgui anunciar.
Els usuaris, a canvi d'una bicicleta de gamma alta, gratis, que poden fer servir en tot moment, s'han de comprometre a utilitzar la bicicleta per anar a la feina com a mínim dotze dies per mes i a deixar-la aparcada al carrer.
Es preveuen algunes exempcions en aquestes condicions en funció dels factors meteorològics.
Cal assenyalar també que els usuaris han de satisfer un dipòsit de cent lliures que se'ls reintegraran quan retornin la bicicleta, al cap d'un o dos anys, segons quina sigui la durada del contracte.
Els vehicles de Buzzbike van associats a una aplicació mòbil que permet monitoritzar l'ús que se'n fa i on són aparcats.
Això és el que hom podria esperar d'un esquema que principalment es beneficia dels diners que aporten els anunciants, que al capdavall tenen dret a seleccionar quin és el seu públic objectiu i quines zones els poden ser més propícies.
El fet que l'usuari hagi de fer servir l'aplicació mòbil cada cop que utilitza Buzzbike també obre la porta a la possibilitat de rebre obsequis personalitzats, o bonificacions i descomptes en diferents serveis, més grans com més intensiu sigui l'ús que faci de la bicicleta.
Un dels punts forts del producte és la mateixa bicicleta, dissenyada per Cooper (la companyia que va crear el mític Mini dels anys seixanta).
És un vehicle sense marxes, amb pneumàtics a prova de punxades i llums integrats.
A més, el servei inclou una revisió mecànica anual, l'assegurança obligatòria de responsabilitat civil i la de robatori.
La primera empresa que s'ha interessat en aquest suport publicitari ha estat la plataforma de pagaments mòbils Braintree, que veurà la seva marca en les dues-centes bicicletes amb què s'espera inaugurar el servei, a Shoreditch (est de Londres), aquesta tardor.
Per saber-ne més: Buzzbike London, Campanya de micromecenatge
Mecanismes col·laboratius, Dimensió social de la mobilitat i Serveis basats en la localització
La companyia Carbios (Clarmont d'Alvèrnia) ha desenvolupat una tecnologia que permet descompondre el PET (polietilè tereftalat), un dels plàstics més presents arreu, per exemple en envasos per a líquids i en el tèxtil (fibres de polièster).
Els treballs de Carbios, en què ha col·laborat l'Institut de Biotecnologia de Tolosa, van ser publicats a la revista Nature el passat mes d'abril.
Al món es produeixen anualment prop de setanta milions de tones de plàstic PET.
La manera habitual de reciclar aquets material consisteix en procediments termomecànics, que fan que el PET perdi gran part de les seves propietats.
Per aquesta raó, la indústria sol preferir la fabricació de nou PET més que no pas el reciclatge, i els residus PET tot sovint acaben acumulant-se sense tractament, o dispersant-se per l'ambient.
D'altra banda, les hidrolases (enzims que catalitzen la hidròlisi) que s'han assajat per descompondre el PET han mostrat poca productivitat fins ara.
Però Carbios assegura haver-ne optimitzat una que assoleix despolimeritzacions de PET properes al 90% en deu hores, amb productivitats de tereftalat de 200 grams per quilogram de PET en suspensió, amb una concentració enzimàtica de 3 mil·ligrams per gram de PET).
L'eficiència d'aquest enzim optimitzat és molt superior a la d'altres, com els de certes soques del bacteri Ideonella sakaiensis.
La companyia assegura que aquests resultats milloren en cent vegades els de procediments semblants que s'investiguen arreu del món.
Carbios també afirma que el PET reciclat despolimeritzat de manera biològica amb la nova hidrolasa presenta, un cop purificat, les mateixes característiques físiques i tècniques que el PET verge d'origen petroquímic, i per tant la troballa pot contribuir a la circularitat econòmica d'aquest plàstic, fent-lo virtualment reutilitzable indefinidament sense minva notable de les seves propietats.
L'enzim optimitzat per Carbios hidrolitza els enllaços èster del PET, i el separa en monòmers d'àcid tereftàlic i etilenglicol, que després es poden repolimeritzar.
El nou polímer es configura en forma de grànuls i és fàcilment utilitzable (© Carbios)
L'enzim específic utilitzat ha estat patentat per Carbios.
Les següents passes en el desenvolupament d'aquesta tecnologia consistiran a construir una fàbrica de demostració del seu procediment de reciclatge enzimàtic, amb la col·laboració del centre de Lió de la multinacional de l'energia TechnipFMC.
La demostració i l'assaig del procediment en aquesta nova planta, que probablement s'inaugurarà el 2021, haurien de portar a una eventual comercialització de la tecnologia Carbios mitjançant la concessió de llicències o la creació d'empreses conjuntes (Carbios ja ha establert algunes aliances d'aquesta mena per a d'altres productes seus, en aquest cas centrats en la biodegradació, com la joint venture Carbiolice ).
Per saber-ne més: Carbios, Nature.
Valorització de materials, Mecanismes col·laboratius
Direcció de projecte: ATM, Autoritat del Transport Metropolità
Període: agost 2010 – desembre 2010
El projecte té per objecte l'avaluació d'una mesura prevista en el Pla director de mobilitat: la implantació d'aparcaments de dissuasió (P&R).
Per a la selecció de les estacions a enquestar s'ha tingut en compte un conjunt de variables per tal d'abastar el màxim públic i tan representatiu com fos possible.
Entre el conjunt de variables considerades cal remarcar:
Finalment, van seleccionar-se 18 estacions de Renfe Rodalies i 8 d'FGC, és a dir, un total de 26.
La metodologia del treball de camp va consistir en enquestes personals en els P&R estudiats.
La mostra va consistir en unes 900 enquestes en dies feiners.
Els objectius perseguits per l'enquesta són els següents:
Aquests són alguns dels resultats de l'estudi:
Sobre l'origen i la destinació:
Sobre el motiu del desplaçament:
Sobre les raons de l'elecció modal:
Temàtics de Territori i mobilitat:
Coordinació de l'activitat: Direcció General de Transports i Mobilitat (DGTM)
Període: gener 2011 - maig de 2011
Dotar tots els municipis de la comarca d'un servei de transport adequat a les seves necessitats reals de mobilitat:
La comarca de la Cerdanya abasta un total de 17 municipis, amb una població de 18.549 habitants i amb una capital, Puigcerdà, que esdevé també el centre de serveis, comercial i sanitari.
Aquest paper augmentarà l'any vinent, amb l'entrada en funcionament de l'Hospital Transfronterer a Puigcerdà.
Actualment, la comarca disposa de 10 línies interurbanes de transport públic per carretera; l'R3 de Rodalies; 13 línies de transport a la demanda, i altres 12 línies de transport escolar.
Aquest Pla és resultat de l'estudi elaborat per la Direcció General de Transports i Mobilitat, en col·laboració amb el Consell Comarcal de la Cerdanya.
En aquest estudi, s'ha analitzat la situació actual del transport públic a la Cerdanya i que es va recollir, mitjançant enquestes i entrevistes personals, les peticions de tots els seus ajuntaments, del principal operador de transport públic per carretera i de l'Agrupació Empresarial de la Cerdanya.
Finalment, el Departament ha sintetitzat les seves conclusions en un conjunt de propostes que, un cop implantades, milloraran considerablement la xarxa de transport públic a la comarca.
Extensió dels serveis de transport públic
D'acord amb l'estudi detallat, el DTES ha impulsat un Pla que aposta per reforçar les línies regulars i coordinar-les amb els serveis a la demanda i el transport escolar; garantir la connexió amb els centres mèdics actuals i futurs i també amb l'activitat comercial; millorar la coordinació entre l'autobús i el tren; augmentar les freqüències de pas d'algunes línies i aprofitar els serveis de transport escolar que tenen places lliures per reforçar el transport a la demanda.
Altres mesures previstes al Pla, que caldrà analitzar amb més detall, són:
Coordinació de l'activitat: Direcció General de Transports i Mobilitat (DGTM)
Període: març 2012 - desembre de 2012
Realitzar una diagnosi de la situació actual a la comarca del Pallars Jussà i establir criteris i línies de proposta de millora de la xarxa de transport públic per carretera d'acord amb el Pla de transport de viatgers de Catalunya
En aquest cas, després de les anàlisis fetes i de les consideracions particulars de la comarca, així com de la incorporació a les consideracions de les propostes de les diferents entitats de la comarca, les actuacions que es concreten en el Pla són:
Direcció de projecte: Direcció General de Transports i Mobilitat
MyWay ha comportat el treball col·laboratiu entre organismes públics i privats, els socis del Consorci, el qual inclou 14 socis europeus, dels 3 sectors següents, que són:
Període: abril de 2013 - desembre de 2015
El projecte europeu MyWay té com a objectiu el desenvolupament d'una plataforma intermodal, de transport intel·ligent, que combini en un sol viatge tots els modes de transport (públic i privat), i que tingui en compte les preferències i el perfil de la persona usuària, així com les seves experiències de viatge, per tal d'oferir-li solucions personalitzades i adaptades a la seva mobilitat.
Durant l'any 2015 s'han pogut desenvolupar un parell de prototips d'aplicacions per a dispositius mòbils o App, l'un en sistema operatiu Android i l'altre en i-OS i s'ha preparat tècnicament la plataforma per tal de poder suportar la incorporació i la interoperabilitat d'arquitectures obertes, la informació en temps reals i les reserves d'alguns serveis.
Són aplicacions centrades en les persones, de manera que tinguin en compte les seves preferències, la qualitat de les seves experiències prèvies i les altres persones usuàries amb perfil similar.
Aplicacions que aprenen del comportament en matèria de mobilitat de les persones usuàries, i valoren el grau de satisfacció que n'han tingut.
Les actualitzacions en temps real incorporen incidents i disfuncions.
En la reserva d'alguns serveis també es tenen en compte nous mitjans de transport com ara motos elèctriques i bicicletes.
Els tres entorns geogràfics escollits com a laboratoris vivents o living labs han estat Catalunya, Berlín i Trikala (Grècia).
Són entorns molt diferents per la seva densitat, mida i mitjans de transport utilitzats.
Els living labs han estat els llocs de prova del projecte MyWay.
Les persones usuàries i grups d'interès ( stakeholders ) de cadascun dels 3 living lab han estat els encarregats, en les diferents fases del projecte de provar els prototips.
Tot l'aprenentatge de MyWay permet fer millores i evolucions al cercador de rutes "Mou-te".
Els coneixements es podran emprar en planejadors de rutes ja preexistents i independents del projecte com ara el "Mou-te".
Direcció de projecte: FGC, Ferrocarrils de la Generalitat de Catalunya
Període: gener de 2015 - desembre de 2017
Desenvolupament d'una plataforma oberta de dades i processos que eliminin les barreres a la intermodalitat i facilitin que es tingui en compte tots els mitjans de transport (avió, tren, ferri, bicicleta, autobús, tramvia), i efectuar reserves i compres amb eines que aprofiten plataformes d'IT i sistemes actuals de reserves.
FGC contribueix al projecte amb l'aportació d'experiència, bases de dades i actua com a usuari final.
La visió EuTravel és contribuir a la realització d'un transport sostenible i obrir el mercat únic europeu per als serveis de mobilitat per:
EuTravel lliurarà un ecosistema per promoure i donar suport a viatges multimodals que es desenvoluparà amb eines que també connecten amb el corrent principal de sistemes de reserva i fonts d'informació de viatges.
Incorpora eines de beneficis socials, tals com el suport als passatgers en el coneixement dels seus drets i aquells que tenen necessitats especials, així com els beneficis mediambientals, itineraris optimitzats per criteris ambientals i de més ús del transport públic i altres maneres, com ara el ciclisme i el senderisme.
El projecte pretén desenvolupar una plataforma informàtica que permeti organitzar, planificar i comprar viatges multimodals de porta a porta, mitjançant l'aplegament de tots els serveis de mobilitat europeus disponibles i amb l'eliminació de les barreres d'interoperabilitat entre modes de transport.
Els beneficis sorgits de la unió de tota la informació, planificació i venda de viatges són a diferents àmbits:
Les característiques principals de la plataforma consisteixen en:
Aquest any 2017, FGC ha organitzat una jornada d'experts i possibles usuaris del programari de planificació de desplaçaments que es desenvolupa dins del projecte EUTRAVEL a Barcelona.
Direcció de projecte: Direcció general de Transports i Mobilitat
Període: gener a desembre de 2017
El Mou-te és el cercador de rutes o router a Internet promogut per la Generalitat de Catalunya amb la voluntat d'anar integrant tota l'oferta de transport públic que opera dins del territori català.
Informa sobre horaris i itineraris de trens i autobusos urbans i interurbans dels quals en són titulars la Generalitat de Catalunya, l'Àrea Metropolitana de Barcelona, l'Autoritat del Transport Metropolità de Barcelona, el Ministeri de Foment i els ajuntaments.
Aprofitant que la web s'ha passat a model responsiu (es visualitza be en qualsevol dispositiu mòbil, tablet o pc), s'han incorporat funcionalitats que milloren la qualitat de la informació facilitada a l'usuari.
El temps real és una d'elles, així la informació que es dona no es fruit de les estadístiques, sinó que són dades reals, millorant així la mobilitat de les persones.
També el fet de poder-se guardar els itineraris o les línies de busos/trens facilita la personalització.
La web inclou també un mòdul de park&ride senzill, especialment dissenyat per proporcionar informació útil en episodis de contaminació ambiental.
Facilitar la mobilitat en transport públic a les persones usuàries de Catalunya, millorant la qualitat de la informació subministrada.
S'han implementat millores i evolutius destacables com la incorporació d'informació en temps real, una nova secció favorits per triar "les meves línies", "els meus itineraris" i "els meus llocs", la implementació analítica, la integració de rutes per carretera, la publicació de dades en gtfs en dades obertes i una primera versió del park&ride.
Suposa una millora de la qualitat de les dades que proporciona l'App a l'introduir el temps real, també facilita la mobilitat als usuaris permetent la personalització de les seves rutes, i la publicació a dades obertes segueix la tendència implantada per la Generalitat.
Noves tecnologies i nous serveis de suport
Direcció de projecte: Direcció General de Transports i Mobilitat
Període: gener a desembre de 2018
La funció de les directrius nacionals de mobilitat és configurar un filtre entre la diagnosi de la situació actual dins l'àmbit corresponent i el programa d'actuacions derivat del Pla de mobilitat.
Les Directrius han de tenir en compte un dimensionament sectorial d'acord amb la demanda actual i previsible, i aquesta demanda ha d'incloure la que generi la població flotant i els processos als quals donen lloc, avaluats convenientment.
Les directrius pretenen canviar el nostre model de mobilitat cap a una mobilitat sostenible, sempre en la lluita contra el canvi climàtic i contra el deteriorament de l'aire que respirem, però també com a una mesura urgent per preservar la salut de la ciutadania (accidents, soroll, estrès, malalties pulmonars, càncer...), i per a la reducció dels nivells d'exclusió social.
Objectius del Pla Territorial General.
Es valorarà el grau d'acompliment de les directrius en el moment previ a la redacció del Pla.
Aquesta tasca definirà les eficiències i disfuncions i permetrà establir objectius del Pla de mobilitat per tal d'assolir al màxim els objectius establerts per les directrius.
El sector del transport, tant de mercaderies com de persones, figura com un dels sectors (anomenats difusos) que més impacte tenen en l'emissió de gasos amb efecte hivernacle (GEH), de diòxid de carboni, i d'altres partícules emeses a l'aire.
Procés de redacció de les primeres DNM
Temàtics de territori i mobilitat:
Direcció de projecte: Direcció General de Transports i Mobilitat
Període: gener a desembre de 2018
El Mou-te és el cercador de rutes o router a Internet, promogut per la Generalitat de Catalunya, amb la voluntat d'anar integrant tota l'oferta de transport públic que opera dins del territori català.
Informa sobre horaris i itineraris de trens i autobusos urbans i interurbans dels quals en són titulars la Generalitat de Catalunya, l'Àrea Metropolitana de Barcelona, l'Autoritat del Transport Metropolità de Barcelona, el Ministeri de Foment i els ajuntaments.
Durant l'any 2018 s'ha treballat en la definició i propostes, tant de la imatge com dels processos necessaris, per a l'automatització de bàners que informin les persones usuàries del Mou-te sobre els possibles episodis ambientals de contaminació atmosfèrica en cas d'activació d'avís preventiu i/o declaració (amb o sense restriccions de trànsit) d'episodis ambientals.
S'han fet millores de senzillesa i usabilitat en el caixetí del Mou-te que es poden afegir a altres llocs web per tal de poder indicar com arribar a un lloc determinat.
Aquesta senzillesa d'ús permet fer-lo servir sense necessitat de tenir coneixements avançats de programació.
Vegeu la captura de pantalla del caixetí esmentat:
S'ha millorat Mou-te per ConnECT.
Per tal de poder preparar la plataforma Mou-te i incloure-hi les dades de la mobilitat transfronterera Catalunya - Regió d'Occitània - Departament del Pirineu Oriental i, en virtut del Projecte europeu ConnECT (Programa POCTEFA), va ser necessari preparar el Mou-te per carregar la cartografia de carrers i carreteres, ampliar el cercador d'adreces, afegir nous punts d'interès i parades, definir mapes de fons que cobreixin tota la zona transfronterera (espai català i francès) i fer proves internes de configuració i instal·lació.
S'han incorporat al Mou-te l'ús de certificats i el protocol HTTPS (web segura).
Aquesta millora permet que les persones usuàries del Mou-te notin el canvi en la funcionalitat d'utilitzar la seva ubicació com a origen de ruta o per tal de cercar el transport proper, ja que en els navegadors d'Internet d'última generació aquesta informació està vetada per als llocs web que no funcionen amb el protocol HTTPS, garantia de seguretat.
Definició de bàners per a la gestió d'episodis ambientals (disseny i procés a seguir) Durant l'any 2018 s'ha treballat en la definició i les propostes, tant de la imatge com dels processos necessaris, per a l'automatització de bàners que informin a les persones usuàries del Mou-te dels possibles episodis ambientals de contaminació atmosfèrica en cas d'activació d'avís preventiu i/o declaració (amb o sense restriccions de trànsit) d'episodis ambientals.
La seva implementació tindrà lloc al 2019.
Temàtics de territori i mobilitat:
Sovint una de les traves per a la intermodalitat és la manca d'informació.
El Projecte KITE mira de posar-hi remei.
En el Projecte KITE, de base de coneixement per als viatges intermodals, hi han participat, entre d'altres, la Universitat de Karlsruhe i l'Institut National de Recherche sur les Transports et leur Sécurité (INRETS), amb finançament del 6.è Programa marc de la Unió Europea i en cooperació amb el Projecte European Forum on Intermodal Passenger Travel (LINK).
El Projecte va finalitzar el gener de 2009.
Els impulsors creuen que sovint hom emprèn viatge en avió o en cotxe per manca d'integració de diferents modes de transport, i/o per l'escassa informació sobre intermodalitat que poden proporcionar les empreses operadores.
Per això, KITE pretén crear una base de coneixement sobre intermodalitat per a viatgers a Europa, on es considerin segments de mercat del viatge intermodal, les inversions i polítiques en intermodalitat, els punts d'intercanvi, la informació sobre intermodalitat i que fins i tot doni al viatger la possibilitat d'adquirir els bitllets.
La base de dades ha de ser fàcilment accessible per al passatger; alhora, ha de permetre a les empreses operadores d'avaluar mesures d'intermodalitat, dotant-les d'instruments com, per exemple, anàlisis de cost-benefici fetes a mida; i a més proporciona tècniques per a la recopilació de dades referents a intermodalitat.
Per saber-ne més: Projecte KITE, KiteWiki (Universitat de Karlsruhe)
Dimensió social de la mobilitat, Orientació a l'usuari, Intermodalitat, Comunicació amb l'usuari
Bicibox, iniciativa de l'Entitat Metropolitana del Transport, consisteix en una xarxa metropolitana de mòduls tancats per a l'aparcament segur de bicicletes de particulars.
Oferirà inicialment unes 2.000 places, i té com a finalitat la reducció dels robatoris i dels actes vandàlics que sovint pateixen les bicicletes aparcades a la via pública (cal tenir present que, segons les dades del Baròmetre Anual de la Bicicleta 2009, a un 12% de les persones usuàries d'aquest mode els l'havien robat alguna vegada, i a un 8%, en diverses ocasions).
Es preveu que cap a mitjan febrer de 2011 es començarà a implantar el sistema, després del període de prova iniciat el 17 de gener a Sant Joan Despí.
L'objectiu dels aparcaments Bicibox és fomentar l'ús de la bicicleta per part de la ciutadania.
Per aquest motiu, els mòduls s'ubicaran prop de centres d'atracció de mobilitat i d'estacions de transport públic, en un intent d'incentivar la intermodalitat.
El sistema Bicibox és flexible perquè els mòduls requereixen obra civil mínima, raó per la qual poden atendre increments de demanda temporals en àmbits concrets.
A més, el fet que funcionin amb energia solar en garanteix l'autosuficiència energètica.
Els mòduls estan connectats telemàticament a un centre de control.
Amb una llargada màxima de 6,6 m, els mòduls ofereixen set o catorze places, segons siguin operables des d'un sol costat o des de tots dos.
Bicibox es planteja com un punt segur d'estacionament en destí més que no pas com un lloc d'estacionament permanent dels vehicles.
Així, per afavorir la rotació, el temps d'estacionament màxim serà de dotze hores, superades les quals es cobrarà un suplement per hora addicional (de 0,10 €, amb possibles escalats creixents).
Cada persona usuària de Bicibox haurà d'estar registrat, com també la seva bicicleta (a http://www.bicibox.cat, vegeu-ne imatge de la pàgina principal), i satisfarà un abonament anual de 35 €.
Podrà accedir a tots els mòduls de la xarxa metropolitana, mitjançant targeta sense contacte.
Eventualment, es pot acabar establint un sistema de reserva temporal de plaça que garanteixi la disponibilitat d'aparcament.